b'\n_START_ARTICLE_\nPe\xc3\xb3 a\xc3\xafllat\n_START_SECTION_\nFeblesa\n_START_PARAGRAPH_\nEn el final, els peons a\xc3\xafllats s\xc3\xb3n febleses a l\'estructura de peons perqu\xc3\xa8 no poden ser defensats per altres peons com s\xc3\xad que poden els peons lligats. En aquest diagrama, el pe\xc3\xb3 blanc que hi ha a la casella e4 i el pe\xc3\xb3 negre a a7 estan a\xc3\xafllats.  _NEWLINE_Els peons a\xc3\xafllats s\xc3\xb3n febles per dues raons. En primer lloc, les peces que els ataquen normalment tenen m\xc3\xa9s flexibilitat que les que estan lligades a defensar-los. En altres paraules, les peces atacants gaudeixen de m\xc3\xa9s llibertat per crear d\'altres amenaces (guanyar peces, mats, etc.), mentre que les peces defensores s\xc3\xb3n restringides a la defensa del pe\xc3\xb3. Aix\xc3\xb2 \xc3\xa9s aix\xc3\xad perqu\xc3\xa8 una pe\xc3\xa7a que est\xc3\xa0 atacant un pe\xc3\xb3 pot deixar l\'atac per fer alguna altra cosa, mentre que la pe\xc3\xa7a defensora ha de mantenir-se lligada a la defensa fins que la pe\xc3\xa7a atacant s\'hagi mogut. En la literatura escaqu\xc3\xadstica hom diu que la pe\xc3\xa7a defensora est\xc3\xa0 "lligada" a la defensa del pe\xc3\xb3._NEWLINE_La segona ra\xc3\xb3 \xc3\xa9s que la casella del davant d\'un pe\xc3\xb3 a\xc3\xafllat \xc3\xa9s feble, ja que no pot ser coberta per un pe\xc3\xb3 (i sovint esdev\xc3\xa9 una excel\xc2\xb7lent casella forta per un cavall). Els peons a\xc3\xafllats produeixen un exemple t\xc3\xadpic d\'all\xc3\xb2 que Wilhelm Steinitz va anomenar caselles febles.'